projecte-aina/catalan_government_crawling huggingface dataset:
Violència contra les dones, violència de gènere, violència domèstica, violència masclista...
Dia a dia, i sense distinció de classe ni de raça, hi ha casos de dones maltractades.
N'hi ha que surten a la llum, n'hi ha que no; alguns es resolen, alguns altres no.
Per això amb totes les campanyes de prevenció i d'informació encara no n'hi ha prou.
Què en saps, d'aquesta mena de violència?
Si n'ets víctima, saps què pots fer i on pots demanar ajuda?
En aquest espai t'oferim recursos per a detectar la violència contra les dones, combatre-la sempre que puguis i denunciar-la quan calgui.
Violència entre joves, assetjament escolar, violència contra les dones, abusos, maltractaments...
Hi ha agressions molt evidents i n'hi ha que se sofreixen en silenci, que costen més de detectar, però que fan mal igualment.
Però, sigui com sigui, quan hi hagi violència, planta-hi cara!
Aquí tens uns quants recursos per a detectar-la, quan calgui, o per a donar-hi resposta.
Violència entre iguals a l'escola, a l'institut, a les xarxes socials...elements per identificar l'assetjament i recursos per fer-hi front.
Eines per a combatre la violència contra les dones, per a saber-ne més i per demanar orientació i suport si en necessites.
Saps què fer si tens coneixement o sospites de possibles situacions de maltractament a infants o adolescents?
Saps què vol dir estar en una situació de desemparament?
Aquí trobaràs tota la informació per saber a on adreçar-te.
A Catalunya, la llengua pròpia és el català, que comparteix oficialitat amb el castellà.
Si el parles habitualment, al carrer, a la feina, a les botigues, a l'escola, al bar, amb els amics, per lligar, per demanar, per queixar-te, per agrair... contribueixes a la integració plena d'aquells qui arriben de fora.
Hi ha un munt d'eines i recursos que pots aconsellar a qui vulgui aprendre la llengua.
I si llegeixes aquestes línies perquè has vingut de fora i vols engegar el motor per caminar en català, aquí hi trobaràs idees que te'n facilitaran l'aprenentatge.
Parlar català t'ajudarà a relacionar-te, a trobar feina, a fer gestions, a anar a comprar, a ajudar els fills a l'escola...
En definitiva, a trobar-t'hi bé.
Coneixement de la realitat juvenil
S'analitza de manera regular la diversitat de la joventut catalana i l'impacte d'aquesta en la societat, per tal de conèixer i entendre quin és el perfil, les necessitats i demandes de la joventut atenent a la seva diversitat.
L'objectiu és apropar els recursos, serveis i equipaments a les persones joves nouvingudes a Catalunya, per tal de facilitar l'accés a la informació (tasques atorgades a la Direcció General de Joventut i l'Agència Catalana de la Joventut per la llei d'acollida) i que aquestes es duguin a terme amb qualitat.
Entre aquests trobem la Carpeta de recursos per als serveis d'informació juvenil
Formació, capacitació i assessorament en interculturalitat i gestió de la diversitat per a professionals
L'objectiu és augmentar les competències interculturals dels i les professionals de joventut, amb mesures com la formació i l'acompanyament en les tasques d'implementació dels programes i projectes.
Es promouen formacions, s'ofereixen assessoraments i s'editen materials de suports per als professionals.
Projectes i programes interculturals al territori
Es promou la creació i/o consolidació d'espais locals de trobada i s'impulsen accions comunitàries de formació i d'adquisicions de capacitats per afrontar la diversitat.
L'equip impulsa projectes territorials per treballar la intercultural en els municipis i comarques, amb l'objectiu de facilitar la cohesió social, la cooperació intercultural i la construcció i la consolidació de referents comuns a tots els grups.
Interculturalitat i Educació en lleure
Es promou la participació d'infants i persones joves d'origen immigrat en les associacions d'educació en el lleure, alhora que s'incorpora la interculturalitat en els projectes educatius de les entitats d'educació en el lleure.
A través de materials i assessoraments es facilita les eines necessàries per que les entitats de lleure educatiu arribin els col·lectius de migrants.
Es potencia la inclusió de la infància i la joventut gitana en les polítiques locals de joventut, així com es promouen accions proactives de foment de la convivència i la integració sociolaboral.
Serveis Centrals i Coordinació Territorial de Barcelona
Coordinació Territorial de Girona
Coordinació Territorial de Tarragona
Coordinació Territorial de Terres de l'Ebre
Coordinació Territorial de Lleida
Diversitat cultural, multiculturalitat, interculturalitat, diàleg, identitat i convivència són termes que fem servir quan parlem del procés de mundialització de la societat actual, marcada profundament pels processos migratoris.
Sempre n'hi ha hagut, de diversitat cultural, i amb els fenòmens migratoris les societats esdevenen multiculturals, és a dir, diverses cultures hi coexisteixen, però no sempre hi conviuen.
En canvi, parlem d' interculturalitat quan hi ha diàleg entre cultures diferents, que interactuen i fins i tot es barregen per compartir costums i valors.
Malgrat la teoria, sovint la convivència acaba en conflictes, en confrontacions entre col·lectius o en la persecució de la diferència, és a dir, racisme i xenofòbia.
Per a plantar cara a aquestes situacions de violència i desemparament, hi ha entitats civils de molts països que han creat mecanismes de protecció i acollida per a les persones que vénen de fora, generalment amb pocs recursos.
D'altra banda, els governs de molts estats tenen polítiques migratòries per a regular l'entrada de persones estrangeres que en alguns casos inclouen accions d'acollida per a facilitar la integració dels nouvinguts.
Arran de les conseqüències, no sempre positives, d'aquestes situacions, l'any 2005 la UNESCO va declarar la diversitat cultural patrimoni comú de la humanitat.
I ho va fer en un document universal que parla de la identitat, el pluralisme, els drets humans i la creativitat, amb l'objectiu de fomentar el respecte entre persones que provenen de cultures diverses, amb condicions econòmiques molt diferents.
En definitiva, es tracta d'aprendre a treure profit de la diversitat en comptes de fer-ne un problema.
És un servei municipal especialitzat en mobilitat internacional, que ofereix informació i assessoria sobre immigració, refugi, emigració i retorn voluntari a qualsevol ciutadà i ciudadana que visqui a Barcelona.
Les col·laboracions econòmiques són una altra forma de participació i de suport a la feina de les organitzacions.
Poden ser esporàdiques (donacions per a emergències humanitàries com, per exemple, la del tsunami del sud-est asiàtic o la del terratrèmol de l'Iran) o de caràcter més estable, és a dir, el pagament periòdic d'una quota.
Apuntar-se a una organització i fer-hi una aportació continuada, ni que sigui minsa, pot ajudar una entitat a dur endavant els projectes i a garantir la independència pròpia.
Tot i que moltes associacions sobreviuen o poden fer més bé la feina gràcies a aquestes aportacions esporàdiques i periòdiques, també hi ha qui treu profit personal de la solidaritat, o bé entitats que no administren bé els fons de què disposen.
Per això, a l'hora de decidir amb quina entitat vols col·laborar, hi ha unes qüestions prèvies:
Censos d'organitzacions d'uns quants àmbits, i també portals d'Internet amb borses de voluntariat.
Hi ha maneres de fer arribar el suport a qui més ho necessita o d'empènyer governs i institucions per promoure canvis polítics i socials; per exemple, participant en les campanyes i accions solidàries impulsades per ONG i moviments associatius.
Web on els usuaris regalen coses que ja no fan servir.
Web solidària de petites aportacions (en castellà).
Censos d'organitzacions d'uns quants àmbits, i també portals d'Internet amb borses de voluntariat.
Iniciativa de Barcelonès Jove (Consell Comarcal del Barcelonès) que et dona els recursos necessaris per implicar-te activament en estades de cooperació en desenvolupament.
Les entitats següents tenen seccions específiques de ciberactivisme perquè des del teu ordinador puguis participar en les campanyes i accions que duen a terme.
El ventall de possibilitats de participació és molt ampli.
En general, podem classificar el voluntariat en cinc grans àmbits:
Social: Destinat a afavorir la integració i la millora de la qualitat de vida de persones i col·lectius amb dificultats: gent amb discapacitat, sense sostre, amb malalties, immigrants, gent gran, jovent amb risc social, persones internes a presó, amb drogodependència, etc.
Ambiental: Té per objectiu protegir i defensar la natura i el medi i sensibilitzar sobre els problemes que els afecten.
Pots participar en entitats ecologistes, grups d'educació ambiental, voluntaris forestals, protectores d'animals, etc.
Cooperació internacional: Col·laboració amb organitzacions que porten a terme accions a favor d'alguns altres països, especialment del Sud: projectes de cooperació, camps de treball, crides d'emergència, educació per al desenvolupament, agermanaments, etc. Les intervencions es poden fer tant a Catalunya com a l'estranger.
Comunitari: Inclou un conjunt molt divers d'accions i organitzacions que promouen la participació i la vida associativa: associacions veïnals, centres d'educació en el lleure, ateneus, associacions esportives, etc.
Cultural: Hi ha un gran nombre d'entitats que treballen en tasques com ara la dinamització de la cultura popular i tradicional, la producció artística i la defensa i la recuperació del patrimoni cultural.
Arxius històrics, associacions de teatre, dansa, música i cinema, orfeons i agrupacions sardanistes en són exemples.
Els darrers anys han sorgit noves formes de voluntariat, com l'anomenat voluntariat virtual o en línia, per a col·laborar a distància mitjançant un ordinador per fer tasques com traduccions, disseny de material de difusió i pàgines, web, redacció de textos, assessorament, etc. Aquesta modalitat facilita la feina, tant amb entitats de la teva mateixa localitat com amb organitzacions de la resta del món.
Si tens més de 16 anys i vols participar activament en alguna tasca voluntària, hi ha moltes entitats serioses i solvents i uns quants canals per trobar una acció adequada als teus interessos, capacitats i disponibilitat.
Pots saber quines entitats hi ha i quina feina fan en qualsevol dels reculls especialitzats, alhora que t'obren l'accés a la web de cadascuna; o bé demanar-ne informació al Servei Català del Voluntariat.
Iniciativa de Barcelonès Jove (Consell Comarcal del Barcelonès) que et dona els recursos necessaris per implicar-te activament en estades de cooperació en desenvolupament.
Cada dia és més important que les persones voluntàries es formin per millorar la qualitat del servei que presten.
Hi ha uns quants espais on pots rebre aquesta capacitació:
La participació política no s'ha pas de limitar a exercir el dret de vot a les eleccions cada quatre anys o a pronunciar-se als referèndums.
Hi ha més formes de participació política activa que permeten de prendre part en la presa de decisions i en l'elaboració de propostes a les administracions i de treballar pels canvis polítics i socials.
Els partits polítics són organitzacions que defensen determinades ideologies o que representen algun grup en particular, generalment amb l'objectiu de participar en alguna elecció mitjançant la presentació de candidats i programes d'acció o govern.
També es poden formar al voltant d'alguna qüestió d'interès especial.
La majoria de partits polítics tenen seccions juvenils o entitats juvenils autònomes que hi estan estretament vinculades.
Fes un cop d'ull a les joventuts dels partits polítics.
Els sindicats són associacions formades per defensar els interessos econòmics i socials dels integrants, generalment col·lectius de persones treballadores.
N'hi ha de generalistes i de sectorials, i molts tenen seccions juvenils.
Fes una ullada a les seccions juvenils dels sindicats.
Myvote2104 és una iniciativa de VoteWatch Europe i el Fòrum Europeu de la Joventut que pretén implicar als joves en la presa de decisions polítiques a nivell europeu posant-se a la pell dels eurodiputats.
Què és i en quin àmbit treballa Arrels Fundació?
L'entitat Arrels Fundació actua, des del 1987, en el desenvolupament integral de les persones en risc d'exclusió social, sobretot en els casos de gent sense llar, gent que està al límit de la resistència física i/o psíquica.
En el decurs d'aquests anys, Arrels Fundació ha atès més de 10.000 persones.
I els números són eloqüents: l' equip d'Arrels Fundació està format per 54 professionals, més de 400 persones voluntàries i gairebé 4.000 donants que fan possible dur a terme diferents programes d'actuació.
D'altra banda, el valor afegit d' Arrels Fundació és com aborda el problema, amb quina sensibilitat.
S'acompanyen les persones sense llar des d'una òptica global -no només encarada al tema de l'habitatge- i això es fa des de tres àmbits: seguiment personalitzat, sensibilització ciutadana i denúncia de situacions injustes, alhora que s'aporten propostes de solució a les administracions i a la societat civil.
I tot plegat, per transformar la societat mitjançant el compromís personal i comunitari.
Quina història de vida hi ha darrere d'una persona sense llar?
Cal que siguem curosos i curoses abans de pensar per què una persona acaba al carrer.
Per això Arrels Fundació sosté el criteri de la Federació Europea d'Associacions que Treballen amb Persones sense Llar (FEANTSA).
Utilitzant el concepte sense llar en comptes del de sense sostre, es posa l'èmfasi en aspectes familiars, assistencials, culturals i econòmics, que són la veritable cara dels fets.
I les causes del fenomen són complexes.
Un divorci, la pèrdua de la feina, una malaltia, trastorns mentals i addiccions, la mort d'un ésser estimat, manca de formació...
Cap d'aquests casos no desemboca forçosament en l'exclusió social, però l'encadenament de situacions podria ajudar-hi.
A més a més, s'arriba al carrer després d'un procés i no pas d'un dia per l'altre.
I, en qualsevol cas, en cada persona sense llar hi ha, per sobre de tot, una història de vida que cal entendre i atendre.
Què hi pots fer, des de la teva implicació personal?
De vegades hi ha fenòmens socials que mereixen la teva atenció, però sovint es tracta de problemes amb una magnitud que ultrapassa la teva capacitat d'acció.
En aquesta línia, entitats com Arrels Fundació ajuden a vehicular la solidaritat entre els éssers humans.
Perquè una platja és tots els grans de sorra que la componen, indispensables per al conjunt.
Tens diverses maneres d'actuar contra l'exclusió social i de contribuir a millorar les condicions de vida de la gent sense llar.
Arrels Fundació et facilita el pas a l'acció, si el que vols és desenvolupar tasques de voluntariat.
També pots fer donatius econòmics i difusió, o proporcionar roba i menjar.
I, també, pots involucrar-hi el teu col·lectiu -entitat, empresa, la colla...- i, fins i tot, tens a l'abast un localitzador.
Si coneixes algú en risc d'exclusió social i sense llar, fes-ho saber!
Sigui pel gen pagès que palpita en el passat de la terra i de la seva gent, sigui perquè en el món contemporani s'estila l'anticipació en quasi tot, saber si plourà, si podrem anar a esquiar, o si en breu traurem el banyador de l'armari, tot plegat determina les agendes d'un munt de principatins i principatines.
I si creieu que exagerem, només cal fer una ullada a l'allau de proverbis relacionats amb el temps: és tard i vol ploure; cel rogent, pluja o vent; al maig, cada dia un raig; a l'estiu, tota cuca viu; sol matar més el febrer que el carnisser...
I la xarxa no podia restar al marge d'aquesta necessitat cabdal, d'aquesta immensa popularitat que tenen, avui dia, les prediccions científiques del temps.
Entre els espais virtuals preferits on trobar informació meteorològica destaca meteo.cat com el web de referènciia.
Podeu trobar informació també a l'espài dedicat al temps de TV3, o a webs com ara wunderground.com, eltiempo.es i metcheck.com.
Al capdavall, la qüestió sempre és saber si plourà!
No trobes feina perquè no tens experiència, si no tens experiència no trobes feina... és un peix que es mossega la cua i amb el que sovint els i les joves us trobeu quan heu de buscar la vostra primera feina.
Si a més, ets jove i tens una diversitat funcional, la cosa encara s'agreuja molt més.
Llicència CC0 - clemtheriez (Pixabay)
Tal com recollia fa unes setmanes l'article del mitjà digital El Crític, ser jove amb diversitat funcional dificulta l'entrada a un mercat laboral que, tot i estar regulat per llei, no evita que es visquin situacions d'exclusió massa sovint.
Segons el Departament de Treball, del total de persones amb diversitat funcional, un 15% són joves d'entre 16 i 34 anys.
Entre aquest 15% només un 6% estan al mercat laboral amb contracte.
Segons dades de contractació de l'àmbit espanyol, la contractació de persones amb diversitat funcional se centra en la franja d'edat dels 25 al 44 anys i dels majors de 45 anys.
Els més joves queden, doncs, exclosos del mercat laboral amb una taxa de contractació molt reduïda.
Les persones joves amb diversitat funcional necessiten algunes vegades processos formatius més llargs.
Així mateix, la manca d'oportunitats laborals es veu influïda per la manca d'experiència d'una manera més important que en les persones joves que no tenen diversitat funcional.
Tot i que pràcticament el 70% de les persones que formen part d'aquest col·lectiu a l'atur tenen estudis obligatoris i el batxillerat, el mercat de treball no és capaç d'integrar-les.
El prejudici d'una baixa productivitat i de falta de capacitat d'aquest col·lectiu posa encara més pals a les rodes de la seva integració laboral.
La millora de la formació o el tipus de treball que hi ha al mercat són fonamentals perquè un percentatge més gran d'aquests joves pugui entrar a treballar-hi.
Cal més inversió en la formació de joves amb diversitat funcional per tenir les mateixes oportunitats i accedir al mercat laboral amb igualtat de condicions que la resta de joves.
Segons la Llei General de drets de les persones amb discapacitat i de la seva inclusió social, les empreses públiques i privades amb 50 o més treballadors, han de tenir contractades un 2% de persones amb certificat de discapacitat.
Hi ha empreses que poden quedar exemptes si ho acrediten, però igualment han de complir amb alguna de les mesures alternatives que dicta la llei, com per exemple, signar convenis amb els Centres Especials de Treball (CET), que són empreses que tenen com a finalitat assegurar un lloc de treball remunerat i la prestació dels serveis d'ajustament personal i social que requereix el personal amb discapacitat, garantint, d'aquesta manera la seva integració laboral.
L'Administració impulsa actuacions i ajuts per tal de revertir la situació actual, però encara queda molt per fer.
Cal veure, viure i atendre la diversitat funcional, no com un entrebanc, sinó com una forma d'entendre una societat inclusiva, amb els mateixos drets i oportunitats per a tothom.
El telèfon 116 111 Infància Respon també és el telèfon de referència per a informar de possibles casos d'assetjament als centres educatius.
El telèfon està operatiu les 24 hores del dia els 365 dies de l'any, de forma gratuïta i totalment anònima, sense deixar cap petjada.
El servei del telèfon 116 111 Infància Respon té com a objectiu prevenir i detectar els maltractaments d'infants i adolescents posant especial èmfasi en les situacions d'assetjament als centres educatius.
També aborda els casos de ciberassetjament, violència masclista i altres maltractaments o abusos sexuals a infants i adolescents.
Mitjançant un protocol signat pels departaments de Treball, Afers Socials i Famílies i el d'Ensenyament, el telèfon 116 111 Infància Respon reforçarà el circuit d'atenció, derivació i intervenció per als casos de bullying, garantint la derivació cap als centres especialitzats i la coordinació interinstitucional amb una resposta immediata i experta en tot moment.
El servei telefònic Infància Respon 116 111 és de caràcter europeu i present a tots els estats, així com també a múltiples comunitats autònomes.
Ofereix informació, assessorament i orientació i atenció en relació amb qualsevol tipus de demanda que afecti la infància i l'adolescència, entre d'altres, aquelles relacionades amb maltractaments i vinculades amb el sistema de protecció als infants.
Tant si estàs patint assetjament, com si ets coneixedor/a d'algun cas, truca!
El teu xicot o xicota vol saber en tot moment on ets i amb qui?
El vídeo vol fer-te reflexionar sobre les situacions de control abusives.
Segons estudis recents, un de cada tres joves entre 15 i 29 anys considera que el control dins la parella és un fet acceptable en algunes circumstàncies.
Potser has viscut en primera persona algunes d'aquestes situacions.
T'ha passat mai que la teva parella vulgui saber en tot moment on ets, amb qui i què estàs fent, que no et deixi veure la família o les amistats, que no et deixi treballar o estudiar o que et digui com t'has de vestir?
Tot aquestes situacions es consideren violència psicològica i un 25% de dones de més de 16 anys les han patit d'alguna parella o exparella al llarg de la seva vida.
El vídeo mostra una d'aquestes situacions, una noia que està amb les seves amigues i la seva parella intenta controlar-la enviant-li missatges de mòbil constantment.
Amb una exhibició de hip-hop el grup de noies us volen fer prendre consciència que cap parella ha de controlar el que feu i que les decisions del que feu o amb qui ho feu són vostres.
Heu de tenir en compte que algunes actituds i comportaments de control abusiu poden acabar convertint-se en violència masclista en un futur.
El curt l'ha elaborat el Centre de Cultura de Dones Francesca Bonnemaison i s'emmarca dins el conjunt de materials de prevenció i sensibilització de relacions abusives de parella entre adolescents de l'Institut Català de les Dones: "Estimar no fa mal.
Viu l'amor lliure de violència".
Ja tens clar què has de fer si et controlen? i fes-ho saber a tothom, passa el vídeo!
El vídeo "Fills i filles" és el resultat d'un procés participatiu de producció audiovisual de 7 grups de joves de 7 punts de Catalunya que han portat a terme per crear un curt de no ficció i aportar-lo a un documental conjunt.
Cada equip de treball ha aprofundit en una temàtica vinculada al Pla Nacional de Joventut 2010-2020 elaborant propostes i demandes a recollir en aquest nou Pla de Joventut.
Hi emergeix el punt de vista, en primera persona, dels i les protagonistes per tal de fer arribar la seva veu al congrés "Catalunya 2.0.
Els fills i les filles de les migracions".
L'ús d'aquest documental s'ofereix com a eina de treball d'ús educatiu, de sensibilització, de debat i exposició de necessitats i propostes d'aquest col•lectiu de joves.
Per a obtenir una còpia del vídeo Fills i filles, cal que ompliu aquesta butlleta, la signeu i/ i la segelleu, i ens la feu arribar per correu postal a l'adreça de la Coordinació territorial de Joventut que us correspongui.
Podeu avançar la vostra sol•licitud enviant la sol·licitud escanejada per correu electrònic.